Dokter Apie krap sy kop
"Regtig al my raad is op."
die kat kom op sy een been aan
Die hond die dra vir bobbejaan.
hoenderhaan die skree: Help tog gou!
skilpad word toe sommer flou
verder het ek nie meer 'n vae idee hoe die ou gediggie van my kinderdae gaan nie
op die regte oomblik……
'n ma red haar kind
Gaan kyk na die fotoreeks wat gelink is
Hierdie fotograaf was net mooi op die regte oomblik op die regte plek. Ek glo die laaste paar dae vlieg sy foto's reg oor die wêreld
deon se song
kan ek my verkyk aan 'n popgroep van die sestiger jare se kleredrag!
die musiek na jare weer baie geniet
'n nuwe hindernis op die blog?
Van hierdie persoon af het ek 'n privaat boodskap ontvang dat sy my profiel op letterdash gesien het en besef ek is die een vir wie sy 'n belangrike boodskap het. Is seker 'n hele paar van ons het hierdie boodskap ontvang!
Ons het nie rede om te kla nie, dis universele verskynsels
Jan Taks sake vereis nou in hierdie dae ekstra aandag
Die volgende paar ook
Kyk hoe ver terug kom dit al aan
Hoekom laat die volgende uitlating my aan Alan Boesak dink?
Dit is vir my so cute dat ek dit graag wil deel
Dalk pla hulle haar in die uitvoer van haar pligte of dalkies is sy bang hulle glip by 'n oop deur uit.
Weet glad nie wat die storie agter die foto is nie, vind dit egter al te oulik.
Soveel mense het die laaste ruk vertel van suksesvolle diete . Nog 2 het by my uitgekom wat ek ook graag wil deel.
Die eerste een weet ek nie so lekker of ek kan glo dat dit sal werk nie.
DIE SJOKOLADE DIEET
As die groot belustigheid vir iets te knibbel jou pak, moet jy 'n baie klein stukkie donker sjokolade afbreek en SUIG dit het blykbaar nie so baie suiker in nie en teen die tyd wat die stukkie opgesuig is, hoor ek, sal die "craving" ook weg wees.
die volgende ene klink egter meer doeltreffend
net al die ge-"walkery" sal al klaar 'n paar kalorieë verbrand
Skud my kop oor sommige mense se vermetelheid
Meneer Blink Stefaans skuld ons geld, sommer baie volgens my standaarde. So twee maande gelede het hy gesê hy gaan probeer om dit te betaal voordat ons weggaan. Ek het Doring se vertrekdatum vir hom gegee en nie gemeld dat ek vir eers hier gaan agterbly nie. Dus volgens hom sou ons gister die land verlaat.
Verlede week stuur ons vir hom 'n e-pos, sodat dit op skrif is dat die sakie aangeroer is. Meneer B S swyg soos die sfinks.
Ondertussen is ons so aan die gang om Doring se laaste minuut takies af te handel, banksake, reël vir verkryging van kroniese medikasie ens ens., dat ons nie regtig besef die ou reageer nie.
Gistermiddag is Doring op die lughawe afgelaai en vanoggend vat ek meneer B S aan. Bel hom sommer vroeg al en vra wat die geldstorie is. Honderd stories van hoe hy gewonder het of ons al weg is en nog ander wharra wharra. Sy verskoning is ook dat sy internet af is, dus het hy nie my pos gekry nie – hoe sal ek nou weet of dit so is of nie.
Dis wat ek hom toe meedeel dat ek nie hierdie land gaan verlaat voordat hy nie sy skuld afbetaal het of dat ons regstappe teen hom geneem het nie.
NEEEEEEE. Die eerste week in Oktober sal die geld beskikbaar wees! Hy vra sowaar wat die uitstaande bedrag is. Op daardie stadium het ek nie die presiese bedrag in my kop nie, en sê ek sal dit gaan opsoek en laat weet.
Gaan sit ek, maak 'n kort opsomming van die uitstaande skuld en SMS dit toe deur vir hom.
Sy reaksie: Spot on.
sommer altwee SMSe gesave vir toekomstige rekord
Nou wonder ek of hy wou sien wat dink ons die verskuldige bedrag is en dalkies gehoop het dat ek van sommige bedrae sou vergeet.
'n Afskeidsgroet en 'n gedagte vir die dag
Siende dat ek dit op die internet gekry het, en al uitgevind het dat alles wat mens daar lees nie noodwendig waar is nie, sal ek nou nie kan instaan vir die outentiekheid van die boodskap nie. Nogtans was die volgende woorde vir my baie besonders.
'n Latyns amerikaanse skrywer, Gabriel Garcia Marquez het blykbaar 'n publieke vaarwel uitgestuur noudat hy gesondheidsprobleme ondervind agv. limfoom. Bostaande het ek daarin raakgelees.